OBEC ŠIROKÉ
Široké 118, 082 37 Široké
Číslo :
SOÚ 226/1/2022-OcÚ/He/139/2022-ÚR 
 

  V Širokom  dňa 27.10.2022
Vybavuje : Ing. Stanislav Imrich , SOÚ Široké

                                     R O Z H O D N U T I E

      Obec Široké   ako príslušný určený stavebný úrad podľa § 119 ods.(3)  v spojení s 117 ods. (1) zákona č. 50/1976 Zb. zákona o územnom plánovaní a stavebnom poriadku v znení neskorších predpisov (v ďalšom texte „stavebný zákon“ ) vykonávajúci prenesený výkon štátnej správy podľa § 5 písm. a) zákona č. 608/2003 Z. z. o štátnej správe pre územné plánovanie , stavebný poriadok a bývanie a o zmene a doplnení zákona č. 50/1976 Zb. zákona o územnom plánovaní a stavebnom poriadku (stavebný zákon ) v znení neskorších predpisov v spojení s § 27 ods. (1) zákona č. 369/1990 Zb. o obecnom zriadení v znení neskorších predpisov ( v ďalšom texte „ stavebný úrad“) prerokoval  

 návrh na územné rozhodnutie o využívaní územia a o umiestnení  stavby v projektovej dokumentácii vedenej pod názvom  „ Hendrichovce – rekonštrukcia komunikácie „ na pozemkoch  KN-C parc. č. 367/16, 364/4 v obci Hendrichovce , katastrálne územie Hendrichovce    navrhovateľa Obce Hendrichovce so sídlom Hendrichovce 19 , IČO : 00327077  zo dňa 09.09.2022 a  po jeho preskúmaní v súlade s ust. § 36-38 stavebného zákona, v spojení s ustanoveniami zákona č. 71/1967 Zb. o správnom konaní (správny poriadok) v znení neskorších predpisov, na základe výsledku uskutočneného konania, vyhodnotení stanovísk a vyjadrení účastníkov konania a dotknutých orgánov a vyhodnotení námietok účastníkov konania rozhodol takto : 

   Podľa ust. § 39, 39a a  § 39b  stavebného zákona v spojení s  § 4 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona, v spojení s ust. § 46 zákona o správnom konaní v znení neskorších predpisov vydáva 
rozhodnutie  o umiestnení  líniovej stavby a využívaní územia  
ktorým sa určuje stavebný pozemok, umiestňuje sa stavba na ňom, určujú sa podmienky na umiestnenie stavby a využívanie územia, určujú sa požiadavky na obsah projektovej dokumentácie a určuje sa čas platnosti územného rozhodnutia s názvom:
„Hendrichovce– rekonštrukcia komunikácie „

 na pozemku  KN-C parc. č. 367/16 a čiastočne aj na pozemku KN-C parc. č. 364/4 v obci Hendrichovce,  katastrálne územie Hendrichovce  pre   navrhovateľa :

· Obec Hendrichovce so sídlom Hendrichovce 19 , IČO : 00327077
Popis stavby  :
 Miestna komunikácia je navrhnutá  kategórie MO 6,0/30 . Odvodnenie bude zabezpečené priečnym sklonom 2,5%. Celková dĺžka komunikácie aj chodníka je 205,07 m.    Miestna komunikácia je navrhnutá s krytom  z asfaltového betónu. Komunikácia bude napojená na existujúcu miestnu komunikáciu tak, ako je to znázornené  vo výkrese č. 3 – situácia. 
Právo k pozemkom na ktorom sa povoľuje umiestnenie stavby : 

     Pozemky    KN-C parc. č. 367/16, 364/4 sú  vo vlastníctve obce Hendrichovce .
Pre umiestnenie a projektovú prípravu stavby sa určujú tieto podmienky:
1. Umiestnenie  líniovej stavby     bude v súlade s výkresom č.3 – situácia   , ktorá je  súčasťou PD  vypracovanej    Ing. Miroslavom Leškom    – autorizovaným stavebným inžinierom ,   ev. č. 5173*Z*I2., ktorá tvorí neoddeliteľnú súčasť tohto rozhodnutia. 
2. Projektová dokumentácia stavby bude spracovaná oprávnenými osobami v zmysle ust. § 45, §46, §47 stavebného zákona a v súlade s osobitnými predpismi, ako aj v súlade so súvisiacimi technickými normami a predpismi , hlavne z hľadiska bezpečnosti, hygienickej nezávadnosti a ochrany životného prostredia, v súlade s požiadavkami vyhl. MŽP SR č. 532/2002 Z. z. , ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
3. Dokumentácia stavby musí rešpektovať ochranné pásma verejných sieti v súlade s platnými predpismi a bude vypracovaná v súlade so zákonmi č. 251/2012 Zb. o energetike, č. 351/2011 Z. z. o elektronických komunikáciách, č. 442/2002 Z. z. o verejných vodovodoch a kanalizáciách v ich platnom znení a technickými normami. 

4. Pred začatím stavby je navrhovateľ povinný požiadať všetkých vlastníkov a správcov podzemných a nadzemných vedení a zariadení v dotknutom území o ich vytýčenie . 
Pre využívanie územia sa určujú tieto podmienky: 

1. Terénne úpravy realizovať podľa dokumentácie  pre umiestnenie stavby vypracovanej   Ing.

     Miroslavom Leškom    – autorizovaným stavebným inžinierom ,   ev. č. 5173*Z*I2., ktorá tvorí 

    neoddeliteľnú súčasť tohto rozhodnutia.

2.  Stavebný úrad v súlade s § 39b ods. 4 stavebného zákona upúšťa od povolenia terénnych

     úprav.

3.  Pri uskutočnení terénnych úprav okrem podmienok vyplývajúcich zo stanovísk dotknutých

     orgánov dodržať aj tieto podmienky: stavenisko musí spĺňať požiadavky uvedené v ust.§ 43i stavebného zákona .
Požiadavky vyplývajúce zo stanovísk dotknutých orgánov a účastníkov konania :
A.)   Stavebník je povinný dodržať podmienky Krajského pamiatkového úradu Prešov uvedené v záväznom stanovisku zo dňa 14.11.2020 vedenom pod č. KPUPO-2020/22335-02/92330-Ul a to : 

 Stavebník je povinný v zmysle § 40 pamiatkového zákona a § 127 zákona č. 50/1976 Zb. o územnom plánovaní a stavebnom poriadku v znení neskorších predpisov oznámiť každý archeologický nález Krajskému pamiatkovému úradu Prešov a urobiť nevyhnutné opatrenia, aby sa nález nepoškodil alebo nezničil.
Požiadavky vyplývajúce z chránených území , ochranných pasiem alebo ich blízkosti : 

Navrhovateľ je povinný rešpektovať existujúce podzemné vedenia,  nadzemné  vedenia a zariadenia inžinierskych sieti a ich ochranné pásma, pri ktorých dôjde do styku so stavbou a jej technickou vybavenosťou. K stavebnému konaniu realizovať preverenie inžinierskych sieti idúcich staveniskom a v jeho okolí.
Rozhodnutie o námietkach účastníkov konania :
Účastníkmi konania neboli vznesené pripomienky voči vydaniu územného rozhodnutia . 
Navrhovateľ je povinný : 

· Pred začiatkom stavebných prác obstarať od príslušného  špeciálneho stavebného úradu stavebné povolenie podľa stavebného zákona.

· Príslušnému stavebnému úradu so žiadosťou o stavebné povolenie predložiť projektovú dokumentáciu stavby aj zo zapracovanými podmienkami územného rozhodnutia .  Projektová dokumentácia  k žiadosti o stavebné povolenie bude vypracovaná v súlade s § 9 vyhlášky MŽP SR č. 453/2002 Z. z. , ktorou sa vykonávajú niektoré ustanovenia stavebného zákona .
· Stavebník k žiadosti o stavebné povolenie doloží rozhodnutie príslušného orgánu ochrany poľnohospodárskej pôdy o trvalom odňatí poľnohospodárskej pôdy pre navrhovanú stavbu  
Odôvodnenie:

     Dňa 09.09.2022 podala Obec Hendrichovce    so sídlom Hendrichovce , IČO : 00327077   návrh na vydanie územného  rozhodnutia o využívaní územia a o umiestnení  stavby „ Hendrichovce –rekonštrukcia komunikácie „ na pozemkoch KN-C parc. č. 367/16, 364/4 v obci Hendrichovce,  katastrálne územie Hendrichovce.
     Začatie konania bolo oznámené všetkým účastníkom konania a dotknutým orgánom oznámením zo dňa  19.09.2022 vedeným pod č. SOÚ 226/2022-OcÚ /He/139/2022-oz  a na deň 11.10.2022 bolo zvolané konania na prerokovanie návrhu.  Z dôvodu, že sa jedná o líniovú stavbu, účastníkom konania bolo oznámenie o začatí konania v súlade s § 36 ods. (4) stavebného zákona doručované verejnou vyhláškou, ktorá bola zverejnená na úradnej tabuli správneho orgánu  ako aj na úradnej tabuli obce Hendrichovce a na elektronických úradných tabuliach obcí Široké a Hendrichovce. 

     Zároveň stavebný úrad upovedomil účastníkov konania a dotknuté orgány, že svoje námietky a pripomienky môžu uplatniť najneskôr pri tomto konaní, inak sa k nim nebude prihliadať. 

     Pri ústnom konaní boli prítomní oboznámení s projektovou dokumentáciou stavby a boli prerokované všetky doklady , stanoviska a vyjadrenia, ktoré boli v územnom konaní doložené.
Stavebník ku konaniu preukázal vlastnícke právo k pozemkom KN-C parc. č. 367/16, 364/4 . 
     V rámci ústneho pojednávania spojeného s miestnym zisťovaním uskutočneného dňa 11.10.2022 posúdil stanoviska doručené v rámci územného konania. Pri posudzovaní doložených dokladov pri ústnom konaní stavebný úrad zistil, že stavebník doložil   stanoviska  dotknutých orgánov a to :  stanovisko OR HaZZ v Prešove zo dňa 21.07.2022, v ktorom  s riešením   protipožiarnej bezpečnosti stavby súhlasí bez pripomienok ; stanovisko MV SR, centrum podpory Prešov zo dňa 26.09.2022, v ktorom nemá pripomienky; Stanovisko KPÚ  Prešov zo dňa 30.09.2022, v ktorom súhlasí s vydaním ÚR za podmienky, ktorá bola zadefinovaná v podmienkach. Ostatné dotknuté orgány,  ktorým bolo zaslané oznámenie o začatí konania nezaslali stanoviska v určenej lehote a ani nepožiadali o predĺženie lehoty na podávanie námietok a pripomienok. Stavebný úrad v súlade s § 36 ods. (3) stavebného zákona   má sa za to, že so stavbou z hľadiska ním sledovaných záujmov súhlasia. Na základe vyššie uvedených skutočnosti stavebný úrad má za to, že  navrhovateľ doložil primerane povahy stavby, všetky potrebné doklady v súlade s ust. § 3 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona. K návrhu na vydanie územného rozhodnutia bol doložený situačný výkres  umiestnenia stavby spracovaný na podklade kópie z katastrálnej mapy a  vyžiadané doklady .
      Obec Široké, určený stavebný úrad podľa § 119 ods.(3)  v spojení s 117 ods. (1) stavebného zákona posúdil návrh podľa § 37 a § 38 stavebného zákona, zosúladil záväzné stanoviská uplatnené dotknutými orgánmi a posúdil námietky a vyjadrenia účastníkov konania, ktoré boli doručené v priebehu celého konania .   Projektová dokumentácia navrhovanej stavby vyhovuje všeobecným technickým požiadavkám na výstavbu podľa ustanovení vyhlášky č. 532/2002 Z. z. , ktorou sa ustanovujú podrobnosti o všeobecných technických požiadavkách na výstavbu a na stavby užívané osobami s obmedzenou schopnosťou pohybu a orientácie . 
     Stavebný úrad na základe výsledku prerokovania návrhu, vyhodnotení stanovísk a vyjadrení dotknutých orgánov a rozhodnutí o námietkach účastníka konania zistil, že navrhovaná stavba a jej umiestnenie zodpovedá hľadiskám starostlivosti o životné prostredie, resp. týmto hľadiskám neodporuje, neohrozuje životné prostredie, verejné záujmy a právom chránené záujmy účastníkov konania . Stavebný úrad v priebehu konania nezistil dôvody, ktoré by bránili vydaniu územného rozhodnutia pre predmetnú stavbu. 
     Na základe výsledkov konania vyhovel návrhu vo veci vydania územného rozhodnutia predmetnej stavby a rozhodol tak ako je uvedené vo výrokovej časti rozhodnutia .  
Toto územné rozhodnutie v súlade s § 4 ods. 1) písm. a) zákona NR SR č. 145/1995 Zb. o správnych poplatkoch od správneho poplatku oslobodené . 
Upozornenie : 

     Toto rozhodnutie podľa § 40 ods. 1 stavebného zákona v znení neskorších predpisov platí tri roky odo dňa nadobudnutia právoplatnosti. Nestratí však platnosť, ak v tejto lehote bude podaná žiadosť o stavebné povolenie stavby umiestnenej týmto rozhodnutím. Podľa § 40 ods. 4 stavebného zákona je územné rozhodnutie záväzné aj pre právnych nástupcov navrhovateľa a ostatných účastníkov konania.
Poučenie o odvolaní : 



      Podľa § 53  zákona  č. 71/ 1967 Zb. o správnom konaní   proti tomuto rozhodnutiu sa možno odvolať . Odvolanie podľa  § 54  o správnom konaní sa podáva v lehote do 15 dni odo dňa oznámenia rozhodnutia na Obec Široké, Široké 118, 082 37 Široké. O odvolaní rozhodne Okresný úrad Prešov , odbor výstavby a bytovej politiky, Nám. mieru 3 , 080 01 Prešov . Rozhodnutie po vyčerpaní všetkých opravných prostriedkov je preskúmateľné súdom . 
___________________________

Ing. Stanislav Bartoš 
starosta obce
Doručí sa :

1. navrhovateľ – Obec Hendrichovce, Hendrichovce 19, 082 35 Hendrichovce
2. verejnou vyhláškou – fyzické osoby  , ktorých vlastnícke. alebo iné práva k pozemkom alebo stavbám  môžu byť rozhodnutím priamo dotknuté . 
Na vedomie : 
3. Okresný úrad Prešov , odbor starostlivosti o ŽP , Námestie mieru 3 , 081 92 Prešov

4. Okresný úrad Prešov , Pozemkový a lesný odbor , Masaryková 10 , 080 01 Prešov

5. Krajský pamiatkový úrad , Hlavná 115 , 080 01 Prešov

6. RÚVZ , Hollého 5 , 080 01 Prešov

7. HaZZ SR , OR , Požiarnická 1 , 080 01 Prešov

8. Ministerstvo obrany SR , sekcia majetku a infraštruktúry , Kutuzovova 8 , 832 47 Bratislava

9. Ministerstvo vnútra SR , Centrum podpory Prešov , odd. telekomunikačných služieb , Štúrova 7 , 080 01 Prešov
10. Východoslovenská distribučná, a. s., Mlynská 31, 042 91 Košice
11. SPP- distribúcia , a. s. , Mlynské Nivy 44/b , 825 11 Bratislava

12. Slovak Telekom , a. s. ,Bajkalská 28, 817 62 Bratislava

13. Orange Slovensko, a. s. , Metodova 8 , 821 08 Bratislava

14. O2 Slovakia, s. r. o., Einsteinova 24, 851 01 Bratislava

15. projektant –  Miles projekt, s. r. o., Šindliar 32 , 082 36 Lipovce

16. Obec Široké, Široké 118, 082 37 Široké 

17. SOÚ Široké

Úradný záznam : 

     Toto rozhodnutie zo dňa 27.10.2022 , č. SOÚ 226/1/2022-OcÚ/He/139/2022-ÚR   má povahu verejnej vyhlášky  podľa § 42 ods. 2 zákona č. 50/1976 Zb. v znení noviel / stavebný zákon / a § 26 zákona č. 71/1967 Zb. o správnom konaní v znení noviel a je zverejnené na úradnej tabuli správneho orgánu – Obce Široké  a na elektronickej úradnej tabuli ( spôsob v mieste obvyklý) po dobu 15 dní . Posledný deň tejto lehoty je dňom doručenia rozhodnutia . Rozhodnutie sa zverejňuje  aj na úradnej tabuli  obce Hendrichovce.    Prílohou vyhlášky je situácia – výkres č. 3.  

Zverejnené  dňa :                                                                    Zvesené dňa : 

Pečiatka a podpis                                                                   Pečiatka a podpis    
